[{"text_idx": "#000000", "text": "Y ffordd hyblyg o deithio"}, {"text_idx": "#000001", "text": "Mae fflecsi yn ffordd wahanol o deithio ar fws ac yn wasanaeth newydd cyffrous gan Trafnidiaeth Cymru mewn partneriaeth a\u0302\u2019ch gweithredwyr bysiau lleol."}, {"text_idx": "#000002", "text": "Lawrlwythwch yr ap fflecsi i archebu"}, {"text_idx": "#000003", "text": "Ein ap yw\u2019r ffordd hawsaf o ddefnyddio fflecsi. Mae\u2019r ap yn dangos i chi ble mae\u2019ch gwasanaeth fflecsi, ble bydd yn eich casglu a phryd fydd e\u2019n cyrraedd."}, {"text_idx": "#000005", "text": "Gall bysiau fflecsi eich codi a\u2019ch gollwng mewn ardal wasanaeth ac nid dim ond mewn safle bws. Rhaid i chi archebu eich taith drwy\u2019r ap neu\u2019r ffo\u0302n, yna mae bws yn eich codi ar eich cais, gan newid ei lwybr fel y gall pob teithiwr gyrraedd lle mae angen iddynt fynd."}, {"text_idx": "#000006", "text": "Mae eich diogelwch yn hollbwysig, ac rydym wedi cynllunio fflecsi i gludo teithwyr yn ddiogel ac mae gwybod faint o deithwyr rydym yn eu casglu yn golygu y gallwn warantu sedd i chi ac osgoi gorlenwi."}, {"text_idx": "#000007", "text": "Lawrlwythwch ein ap neu ffoniwch ni"}, {"text_idx": "#000008", "text": "Agorwch eich cyfrif neu ffoniwch ni ar 0300 234 0300"}, {"text_idx": "#000011", "text": "Mae fflecsi wedi'i gynllunio i ddiwallu anghenion lleol - edrychwch ar y lleoliadau isod i weld sut mae'n gweithio ym mhob ardal"}, {"text_idx": "#000012", "text": "Mae fflecsi wedi\u2019i greu i fod yn wasanaeth fforddiadwy a byddwch yn cael gwybod y pris cyn i chi archebu. Gallwch ddefnyddio eich tocyn tymor neu docyn sydd wedi\u2019i brynu ymlaen llaw o hyd."}, {"text_idx": "#000013", "text": "Mae gostyngiadau MyTravelpass yn gymwys."}, {"text_idx": "#000014", "text": "Gallwch hefyd ddefnyddio eich cerdyn teithio rhatach 60 oed a hy\u0302n ac anabl."}, {"text_idx": "#000015", "text": "Mae fflecsi yn ymateb i\u2019r galw ar y pryd, er mwyn i chi allu archebu cyn teithio. Bydd dewis o wasanaethau ar gael."}, {"text_idx": "#000016", "text": "Gallwch. Gallwch ddefnyddio\u2019ch cerdyn rhatach ar bob gwasanaeth fflecsi."}, {"text_idx": "#000017", "text": "Byddwch yn talu ar y bws drwy ddefnyddio cerdyn banc digyffwrdd neu Smartcard. Mae\u2019n ddrwg gennym, ond allwn ni ddim derbyn taliadau arian parod ar hyn o bryd."}, {"text_idx": "#000018", "text": "Y ffordd orau o archebu a rheoli eich teithiau yw lawrlwytho ein ap ar eich ffo\u0302n clyfar neu lechen, ond gallwch ein ffonio i gadw\u2019ch lle hefyd ar 0300 234 0300."}, {"text_idx": "#000019", "text": "Mae ein ap yn ffordd gyflym a hawdd o wneud cais am fflecsi. Ar o\u0302l i chi archebu, bydd yr ap yn rhoi\u2019r wybodaeth ddiweddaraf i chi gan roi gwybod i chi lle mae eich bws, ble y gallwch chi fynd ar y bws a phryd y bydd yn cyrraedd."}, {"text_idx": "#000020", "text": "Os nad oes gennych chi ffo\u0302n clyfar neu lechen gallwch ein ffonio i archebu ar 0300 234 0300."}, {"text_idx": "#000021", "text": "Bydd eich bws yn eich casglu o fan cyfleus sy\u2019n agos i ble rydych chi, ond efallai nad safle bws fydd hwn. Os ydych chi\u2019n defnyddio ein ap, bydd yn dangos eich man casglu."}, {"text_idx": "#000022", "text": "Os ydych chi\u2019n ein ffonio i archebu, bydd ein cynghorwr yn egluro ble mae\u2019ch pwynt casglu."}, {"text_idx": "#000023", "text": "Bydd ein ap yn dweud wrthych chi pryd fydd y bws yn cyrraedd. Gofalwch eich bod yn y man casglu mewn da bryd."}, {"text_idx": "#000024", "text": "Mae angen i ni sicrhau bod eich gwasanaeth fflecsi yn rhedeg yn rhwydd oherwydd bydd teithwyr eraill yn dibynnu arno. Bydd eich bws yn aros amdanoch chi am 2 funud, ond yna bydd yn rhaid iddo adael i gasglu\u2019r teithiwr nesaf."}, {"text_idx": "#000026", "text": "Os yw\u2019r peilot yn llwyddiannus, mae\u2019n bosib y byddwn yn cyflwyno fflecsi i fwy o ardaloedd mewn partneriaeth a\u0302 gweithredwyr lleol."}, {"text_idx": "#000027", "text": "Byddwn yn datblygu ffyrdd newydd o archebu yn y misoedd nesaf, gan gynnwys eich galluogi i archebu ymlaen llaw ar fysiau a fydd yn cysylltu a\u0302 gwasanaethau rheilffyrdd."}, {"text_idx": "#000028", "text": "Drwy archebu\u2019r gwasanaeth rydych am ei ddefnyddio, gallwn sicrhau mai dim ond cymaint o deithwyr ag y gellir eu cludo\u2019n ddiogel y mae ein bysiau\u2019n eu casglu ac mae\u2019n gwarantu sedd i chi. Yn ystod eich taith, gwisgwch orchudd wyneb oni bai eich bod wedi\u2019ch eithrio (cofiwch mai\u2019r gyfraith ydyw), cadwch ffenestri ar agor lle bo modd i helpu awyru, bod yn barchus i deithwyr eraill a\u2019r gyrrwr a cheisio cadw pellter oddi wrth eraill lle bo hynny\u2019n bosibl."}, {"text_idx": "#000029", "text": "Mae gwasanaethau fflecsi yn cael eu darparu gan weithredwyr bysiau lleol sy\u2019n gweithio gyda chynghorau a Trafnidiaeth Cymru."}, {"text_idx": "#000030", "text": "Os nad ydym wedi ateb eich holl gwestiynau, e-bostiwch ni yn helo@fflecsi.cymru neu ffoniwch ni ar 0300 234 0300."}]